**1) Autoriteti i Konkurencës nëpërmjet vendimit Nr. 580, Datë 17 Janar 2019 , ka aprovuar shitjen e aksioneve të "TIRANA BANK" drejt Grupit Balfin dhe Bankës Komercijalna të Maqedonisë.Në arsyetimin e vendimit Autoriteti shprehet se Banka e Shqipërisë e ka vlerësuar këtë shitjesi një ujdi që nuk do të ndryshojë pozicionin e TIRANA BANK në treg.Pse Banka e Shqipërisë vlerësoi në këtë mënyrë shitjen në fjalë? Mbi ç'bazë u dha ky rekomandim nga ana e BSH për shitjen?**

Në Vendimin Nr.580, datë17.01.2019 të Komisionit të Autoritetit të Konkurrencës qartazi nuk referohet asnjë rekomandim i Bankës së Shqipërisëdrejtuar Autoritetit të Konkurrencës.

Ligji Nr.9662, datë 18.12.2006, “Për bankat nëRepublikën e Shqipërisë”, i ndryshuar, parashikon komunikim të Bankës së Shqipërisë me Autoritetin e Konkurrencës nëçdo rast të ndryshimit nëpërmjet blerjes, shitjes ose transferimit të pjesëmarrjes influencuese tëaksionerëvetë një banke.

Për sa lidhet me përcaktimin e pozicionit në treg të një banke, ju sqarojmë se metodologjia e përllogaritjestëpeshës së tregut të një banke nuk lidhet me transaksionin e ndryshimit tëaksionerit të një banke.

**2) Autoriteti i Konkurencës shpreh dyshimet në arsyetimin e vendimit, se blerja e TIRANA Bank nga Balfin Grup, mund të përdoret nga ky grup biznesi për të injektuardhe ndihmuar disa nga kompanitë me bilanc negativ të grupit Balfin si dhe parashtron riskun se Banka mund të përdoret nga ky grup për të kufizuar aksesin e konkurentëve të grupit Balfin në sistemin bankar.Si e gjykoni këtë shqetësim të Autoritetit të Konkurencës?**

Lidhur me pjesën e parë të pyetjes, Ligji i sipërpërmendur për Bankat dhe aktet nënligjore të tij kanë përcaktime dhe kufizime të qarta, si mbi përcaktimin e palëve të lidhura, ashtu edhe mbi ekspozimet e bankës me personat e lidhur me të. Ndërsa, vlerësimi dhe mbrojtja e konkurrencës sëlirë dhe efektive në treg janë jashtë tagrit dhe detyrave të Bankës së Shqipërisë.

**3) Autoriteti i Konkurrencës shprehet në vendim se Banka e Shqipërisë duhet të mbajë nën mbikëqyrje vitin e parë pronarin e ri të TIRANA BANK. Ku do konsistojë kjo mbikëqyrje nga ana e institucionit tuaj?**

Vendimi Nr.580, datë 17.01.2019 që ju i referoheni parashikon një periudhë monitorimi të sjelljes së shoqërisë Tirana Bank për një periudhe 1 vjeçare nga vetë Autoriteti i Konkurrencës dhe jo nga Banka e Shqipërisë.Banka e Shqipërisëmbikëqyr pa ndërprerje gjithë bankat e sistemit,përfshirëkëtu edhe Bankën Tirana.

**4) A ka pasur ankimim pranë Bankës së Shqipërisë nga Banka Amerikane e Investimeve në lidhje me shitjen e TIRANA Bank drejt grupit BALFIN? Nëse po, ku konsistojnë argumentet e ankimimit?**

Pranë Bankës Së Shqipërisë nuk ka patur asnjëankimim të paraqitur nga Banka Amerikane e Investimeve në lidhje me shitjen e Tirana Bank drejt grupit Balfin.